الأمير فيصل بن مساعد بن عبد العزيز آل سعود (4 أبريل 1944 - 18 يونيو 1975) هو الابن التانى للأمير مساعد بن عبد العزيز آل سعود. اتهمته السلطات السعوديه باغتيال عمه الملك فيصل بن عبد العزيز, تالت حكام الدوله السعوديه فى 25 مارس 1975, و اعدم بعد ما الحكومه السعوديه وصفته بأنه "مختل عقليا". اخوه الاكبر خالد بن مساعد قاد مظاهرات و اضرابات فى الستينيات انتهت بقتله على ايد قوات وزاره الداخليه اللى كانت تحت إمره الملك فهد وزير الداخليه وقتها فى 8 سبتمبر/أيلول 1965, و حسب تصريح الأمير عبد الله بن مساعد الاخ الأصغر لبهم اللى قال ان الأمير خالد بن مساعد اتقتل فى بيته على ايد رجال الامن مش أثناء اقتحام مبنى التلفزيون فى الرياض. الأمير فيصل بن مساعد عاش فى أمريكا 8 سنين قبل ما يرجع السعوديه ليغتال عمه بعد أيام, و اتقال ان ان دوافع الاغتيال كان الانتقام لأخوه خالد اللى اتقتل فى وقت كان فيه فيصل بن عبد العزيز ملكا على البلاد و صاحبته الأمريكيه اللى عاشت معاه لمده خمس سنين نفت الاتهامات بأنه كان "مختلا عقليا". أخوه بندر اتسجن بعد الحادثه و خرج بعد كده بسنه.